projecte-aina/catalan_government_crawling huggingface dataset:
Un dels propòsits amb què els centres educatius treballeu és garantir que els alumnes assoleixin la competència digital.
Amb l'objectiu de facilitar la vostra tasca, hem publicat al Portal de centre les " Orientacions sobre l'adopció d'entorns de treball col·laboratiu al núvol per a l'àmbit escolar ".
En aquest document, trobareu indicacions sobre com desplegar les competències bàsiques de l'àmbit digital i posar-les a l'abast de tots els alumnes.
A més, hi podreu consultar instruccions sobre la normativa vigent en matèria de protecció de dades personals [1], amb l'objectiu de garantir la confidencialitat de les dades de tots els membres de la comunitat educativa.
En el desplegament de les competències digitals, posem èmfasi en la necessitat que us familiaritzeu amb les eines i els entorns de treball en xarxa, que tenen un paper clau en el context cultural, social i econòmic del segle XXI.
Els centres gestioneu aquestes eines i entorns de manera autònoma, tal i com preveu la Llei d'Educació de Catalunya, que contempla la vostra autonomia per, entre d'altres aspectes, concretar els mitjans i metodologies més adients per al vostre projecte educatiu.
D'aquesta manera, garantiu que els alumnes assoleixin totes les capacitats i competències bàsiques, entre les quals es troben les de l'àmbit digital.
Com a conseqüència de la publicació del Reial decret 463/2020, de 14 de març, pel qual es declara l'estat d'alarma per a la gestió de la situació de la crisi sanitària ocasionada per la COVID-19, es va dictar la Resolució EDU/1233/2020, de 5 de juny, de modificació de la Resolució de convocatòria de concurs oposició per a l'ingrés i accés a la funció pública docent i per a l'adquisició de noves especialitats (DOGC núm. 8150, de 9.6.2020), que estableix la data de l'inici del procediment selectiu:
Els tribunals convocaran les persones aspirants a l'acte de presentació, distribuïdes en diferents franges horàries, a partir del dia i l'hora d'inici establerta en la resolució esmentada, per tal que entreguin la programació didàctica de forma individual.
Totes les persones aspirants han de consultar a l'aplicació del Tauler de l'aspirant l'hora en què estan convocades per a l'entrega de la programació didàctica.
No es podrà accedir a l'edifici seu del tribunal fora de l'hora indicada pel tribunal en la convocatòria corresponent.
S'ha aprovat el document "Indicacions per a l'inici del procés selectiu" que estableix qüestions que les persones aspirants hauran de tenir en compte per a l'accés als centres on es celebraran els actes de la prova de llengües i d'entrega de la programació didàctica de forma individualitzada.
Presentació i defensa de la programació i unitat didàctica
L'ordre de participació dels aspirants pot ser alterat pel tribunal, sempre que la persona aspirant presenti una declaració responsable signada, per la qual manifesti que concorren motius de salut que impedeixen la seva intervenció en la data en què ha estat citada.
Aquesta circumstància ha de ser acreditada documentalment, mitjançant informe del facultatiu que ho hagi prescrit, dins dels dos dies següents a la data en què ha de realitzar la prova.
Tant la declaració responsable com la justificació s'han de presentar davant del tribunal, si està actuant en aquell moment, o a la secretaria del centre seu de tribunal.
Això ho pot fer la persona aspirant o una altra persona en nom seu.
El tribunal ha d'establir una altra data de citació, que ha de ser anterior a la data de publicació de les puntuacions de la primera prova.
Excepcionalment, per facilitar l'exposició oral per part de les persones aspirants i permetre'ls demostrar la seva competència comunicativa, durant la seva intervenció no s'exigeix l'ús de mascareta.
Les persones que ho considerin convenient, de forma voluntària, poden portar mascareta transparent o pantalla facial.
No obstant això, per garantir la seguretat, s'estableixen les mesures de protecció següents:
El Gabinet del Conseller del Departament d'Educació (Via Augusta, 202-226, 08021, Barcelona).
L'adreça de contacte del delegat o delegada de protecció de dades és: [EMAIL].
Per gestionar la participació i publicació dels treballs i activitats de l'alumnat de primària en el marc del programa "Objectiu 2030", en mitjans i sistemes de comunicació corporatius sense finalitats comercials.
La base jurídica que permet el tractament de les dades personals és el vostre consentiment, el qual podeu revocar en qualsevol moment.
La revocació no té efectes retroactius.
A continuació es detalla la informació sobre les categories de dades de les persones interessades, amb la identificació de les dades personals que es tracten:
A l'Administració educativa i els seus mitjans de difusió.
No se cediran les dades personals a tercers, llevat que hi obligui la normativa aplicable o s'hagi consentit prèviament.
No es preveuen transferències internacionals.
La conservació de les vostres dades serà amb caràcter permanent, mentre no sigui revocat el consentiment.
S'aplicaran les mesures que es determinen al Marc de ciberseguretat per a la protecció de dades (MCPD).
Podeu trobar tota la informació relativa als drets de les persones interessades i com exercir-los en el web del Departament d'Educació.
Teniu dret a presentar una reclamació davant l'autoritat de protecció de dades del vostre lloc de residència habitual, del lloc de treball o on s'hagi produït l'incompliment de la normativa.
Si aquesta autoritat és l'Autoritat Catalana de Protecció de Dades, podeu fer-ho mitjançant la seva Seu electrònica.
Els tribunals estan constituïts per un president o presidenta, designat per la Direcció General de Professorat i Personal de Centres Públics, i per quatre vocals de l'especialitat i cos corresponent, en servei actiu i que ocupen un lloc de treball de la mateixa especialitat en centres o serveis educatius de la comarca o territori on ha d'actuar el tribunal.
S'ha publicat la resolució per la qual es nomenen els tribunals que han de jutjar el concurs oposició per a l'ingrés i accés a la funció pública docent i per a l'adquisició de noves especialitats.
Quan en funció del nombre d'aspirants i places convocades sigui necessari nomenar més d'un tribunal per a alguna de les especialitats, s'ha de constituir una comissió de selecció per cadascuna d'aquestes especialitats.
Les comissions de selecció han d'estar formades per un número senar, no inferior a cinc, de presidents de tribunals de l'especialitat.
Resolució EDU/1998/2020, de 30 de juliol, per la qual es fa pública la composició de les comissions de selecció del concurs oposició per a l'ingrés i accés a la funció pública docent i per a l'adquisició de noves especialitats convocat per la Resolució EDU/17/2020, de 13 de gener (DOGC núm. 8195, de 6.8.2020)
per la qual es fan públiques les seus de les comissions de selecció i dels tribunals del concurs oposició per a l'ingrés i accés a la funció pública docent i adquisició de noves especialitats, convocat per la Resolució EDU/17/2020, de 13 de gener (3.8.2020)
El procediment selectiu s'inicia amb la prova d'acreditació del coneixement de la llengua castellana, per als aspirants que no tinguin nacionalitat espanyola, i la prova de coneixements de la llengua catalana per als qui no hagin acreditat el seu coneixement.
Estan exemptes de fer la prova de llengua catalana les persones que acreditin trobar-se en algun dels supòsits següents:
Estan exemptes de la realització de la prova oral i escrita de la llengua castellana les persones que no tinguin la nacionalitat espanyola i acreditin trobar-se en algun dels supòsits següents:
En l'acte de presentació, els aspirants d'ingrés lliure, els de reserva per a aspirants amb discapacitat, i els de procediment d'accés que estableixi la convocatòria, han de lliurar un exemplar de la programació didàctica al tribunal.
Els aspirants que no compareguin personalment o que no lliurin l'exemplar de la programació didàctica s'exclouran del procés selectiu.
Les comissions de selecció publicaran els criteris de correcció de les següents proves de la fase d'oposició com a mínim tres setmanes abans de l'inici de les proves.
Procediment d'ingrés lliure i de reserva per a persones amb discapacitat (L/R)
En aquesta primera prova l'aspirant disposa d'un període màxim de 35 minuts per a la defensa oral de la programació, l'exposició de la unitat didàctica i el posterior debat davant el tribunal.
La distribució màxima del temps disponible es pot consultar a la Resolució de convocatòria.*
D'acord amb les especificacions de l'annex 7 de la Resolució de convocatòria (3 hores).
Part B. Desenvolupament d'un tema (màxim 2 hores).
La superació de la segona prova permet a les persones aspirants passar a la fase de concurs.
Procediment d'accés a un cos de grup superior (E)
D'acord amb l'annex 1, base 6.6, de la Resolució de convocatòria, en totes les especialitats convocades, hi ha una prova única que consta de:
Procediment d'accés a un cos del mateix grup i complement de destinació (A)
Adquisició de noves especialitats
D'acord amb l'annex 2 de la Resolució de convocatòria, en totes les especialitats convocades, hi ha una prova única que consta de:
En aquest procediment no hi ha fase de concurs.
Els aspirants que superin la fase d'oposició accediran a la fase de concurs.
Per fer l'al·legació dels mèrits s'han de lliurar al tribunal els documents justificatius corresponents, juntament amb el full d'autobarem disponible quan hagi finalitzat la fase d'oposició.
Només es poden valorar els mèrits que siguin al·legats i en l'apartat on els faci constar l'aspirant, en el full d'autobarem que presenti davant el tribunal, que consten en el registre informàtic de personal docent del Departament d'Educació o que siguin degudament justificats.
El document "Programar per competències a l'educació secundària obligatòria" és una eina per a la reflexió pedagògica i la presa de decisions dels equips docents.
Ha estat elaborat pel Servei de Currículum d'Educació Secundària i Batxillerat (segona edició, febrer de 2020) i en ell s'ofereixen orientacions per abordar les programacions com a oportunitat de reflexió pedagògica entre tots els membres dels òrgans de coordinació didàctica i dels equips docents, dins l'autonomia de centre.
Els formadors del programa "Currículum i avaluació competencial per àmbits", del Servei de Currículum d'Educació Secundària i Batxillerat, donen unes pautes per elaborar una programació didàctica, que constitueixen un exemple il·lustratiu de com fer una unitat didàctica.
Publicació del Departament d'Educació
Document amb explicacions pas a pas
Exemples de la formació Currículum i avaluació per competències
Els aspirants han de concretar, almenys, els objectius d'aprenentatge que es pretenen assolir, les competències o capacitats que es desenvolupen, els criteris d'avaluació que poden anar acompanyats d'indicadors d'avaluació, els continguts que es prioritzen en la unitat didàctica, la descripció de les activitats d'ensenyament i d'aprenentatge, els instruments d'avaluació, la selecció i l'ús dels recursos didàctics, la gestió de l'aula i altres aspectes organitzatius i metodològics, així com les mesures i suports universals, addicionals o intensius que es preveuen utilitzar per a l'atenció educativa a l'alumnat en el marc d'un sistema inclusiu.
Es prestarà especial atenció a la coherència de tots els elements de la unitat didàctica amb la programació didàctica.
Per a l'exposició i defensa de la programació i de la unitat didàctica l'aspirant pot utilitzar el material auxiliar que consideri oportú i que haurà de presentar el dia que faci l'exposició de la unitat didàctica.
Així mateix, pot fer servir un guió en forma d'esquema, que no pot excedir d'un full per les dues cares, o bé una presentació en format digital, que no excedeixi de dues pantalles, que li serveixin per ordenar la seva exposició i que s'han de portar en document imprès per lliurar-lo al tribunal.
Consulta de la llista amb DNI/NIE/passaport i identificador.
Resolució de la Direcció General de Professorat i Personal de Centres Públics d'actualització de la llista definitiva de persones admeses i excloses a la convocatòria de concurs oposició per a l'ingrés i accés a la funció pública docent i per a l'adquisició de noves especialitats (31.7.2020)
Resolució EDU/1662/2020, de 9 de juliol, per la qual es declara aprovada la llista definitiva de persones aspirants admeses i excloses a la convocatòria de concurs oposició per a l'ingrés i accés a la funció pública docent i per a l'adquisició de noves especialitats (DOGC núm. 8176, de 14.7.2020).
(llistes definitives d'admesos i exclosos)
El present calendari s'estableix després de la reunió telemàtica mantinguda amb els representants del personal docent de la mesa sectorial, amb el benentès que s'anirà adaptant a les previsions sobre la situació sanitària actual.
En la resolució de modificació que es dicti de la Resolució EDU/17/2020, de 13 de gener, de convocatòria de concurs oposició per a l'ingrés i accés a la funció pública docent i per a l'adquisició de noves especialitats, es determinaran les dates concretes de realització de les proves de coneixement de les llengües oficials, així com la data de presentació de la programació didàctica.
Només per a l'especialitat d'Orientació Educativa, el tíltol de Màster en Psicopedagogia acredita també aquest requisit.
S'acredita aquest requisit si es té el títol oficial de màster universitari que habilita per exercir les professions regulades de professor d'educació secundària obligatòria i batxillerat, de formació professional i d'escoles oficials d'idiomes.
Estan dispensats de tenir el títol esmentat els aspirants que acreditin trobar-se en algun dels supòsits següents:
Cal presentar un dictamen de les condicions psíquiques, físiques o sensorials que prevegi els aspectes següents:
Tenir (o reunir les condicions per a l'expedició) el títol de Mestre; la diplomatura de Professor d'Educació General Bàsica o Mestre d'Ensenyament Primari, o el títol de grau corresponent.
Només per a l'especialitat d'Orientació Educativa, el tíltol de Màster en Psicopedagogia acredita també aquest requisit.
Tenir (o reunir les condicions per a l'expedició) el títol de de doctorat, llicenciatura, enginyeria o arquitectura, o el títol de grau corresponent o altres títols equivalents a l'efecte de la docència.
Tenir (o reunir les condicions per a l'expedició) el títol de diplomatura universitària, enginyeria tècnica, arquitectura tècnica, o el títol de grau corresponent o altres títols equivalents a l'efecte de la docència.
Cal presentar un dictamen de les condicions psíquiques, físiques o sensorials que prevegi els aspectes següents:
Poden participar en aquest procediment els funcionaris de carrera de cossos i escales docents del mateix grup i nivell de complement de destinació que el cos al qual aspiren a accedir, sense que calgui acreditar límit d'antiguitat en el cos d¡origen, sempre que tinguin la titulació exigida per ingressar al cos en qüestió.
Els tribunals del procés selectiu estan constituïts per un president o presidenta i quatre vocals que han de ser designats per sorteig entre funcionaris del cos d'inspectors d'educació en actiu en llocs de treball de la Inspecció d'Educació de Catalunya.
Els presidents són designats pel director general de Professorat i Personal de Centres Públics, preferentment, entre funcionaris de carrera del cos d'inspectors d'educació o, en el seu cas, dels cossos docents universitaris d'igual o superior nivell de complement de destinació a l'assignat al cos d'inspectors d'educació.
Podeu consultar la resolució de nomenament dels tribunals.
El procediment selectiu s'inicia el dia en què es realitza, amb caràcter previ, la prova de coneixements de les dues llengües oficials a Catalunya.
Estan exemptes de la prova de llengua catalana les persones que poden acreditar que tenen coneixement oral i escrit de la llengua catalana de nivell equivalent o superior al certificat de suficiència de català (C1) o han superat (o n'estan exemptes) la prova oral i escrita de llengua catalana en convocatòries anteriors de proves per a la provisió de places de funcionaris docents fetes a Catalunya, convocades pel Departament d'Educació.
L'endemà de la realització de la prova de llengües té lloc l' acte de presentació davant els tribunals i a continuació s'iniciarà la fase d'oposició.
Els aspirants que no compareguin queden exclosos del procés selectiu, llevat de casos excepcionals degudament justificats i lliurament apreciats pel tribunal.
La comissió de selecció publica els criteris de correcció de la prova de la fase d'oposició almenys una setmana abans de l'inici de les proves.
La fase d'oposició consisteix en una prova estructurada en tres parts, en què es valoren els coneixements pedagògics, d'administració i legislació educativa adequats a la funció inspectora, així com els coneixements i tècniques específiques per a l'exercici d'aquesta funció.
Cadascuna de les tres parts de la prova té caràcter eliminatori.
a) Part primera: anàlisi per escrit d'un cas pràctic sobre les tècniques adequades per a l'actuació de la Inspecció d'Educació.
b) Part segona: exposició oral d'un tema referit a la part B del temari.
c) Part tercera: desenvolupament, per escrit, d'un tema referit a la part A del temari.
Els aspirants que superen la fase d'oposició accediran a la fase de concurs.
Per fer l' al·legació dels mèrits cal lliurar al tribunal els documents justificatius corresponents, juntament amb el full d'autobarem; els aspirants poden recuperar la documentació presentada en el lloc, la data i l'hora que els tribunals fixin.
El màster de formació del professorat ofereix estudis d'orientació professional per tal d'adquirir les competències necessàries per exercir la docència en l'educació secundària obligatòria, el batxillerat i la formació professional.
S'imparteix a diverses universitats, i substitueix l'anterior certificat d'aptitud pedagògica (CAP).
El títol del màster determina la formació i les competències necessàries per exercir com a professor d'ensenyament secundari.
El màster s'adreça a persones que han superat una diplomatura, una llicenciatura o un estudi de grau que volen exercir la docència en ensenyaments secundaris o de formació professional.
L' especialitat docent a la qual es pot accedir depèn de la titulació que la normativa exigeix per a l'ingrés en els cossos docents:
Per accedir al màster cal fer la preinscripció al Portal d'accés a la universitat.
El màster dura un any acadèmic i consta de 60 crèdits ECTS (European Credit Tranfer System); també es pot cursar a temps parcial durant dos anys acadèmics, d'acord amb la universitat que l'imparteixi.
El màster inclou un pràcticum que s'ha de cursar en un dels centres seleccionats pel Departament d'Educació.
per la qual s'estableix el procediment per a la selecció i acreditació de centres formadors i es regula el desenvolupament de les pràctiques acadèmiques externes en aquests centres (DOGC núm. 7480, de 24.10.2017)
pel qual es defineixen les condicions de formació per a l'exercici de la docència en l'educació secundària obligatòria, el batxillerat, la formació professional i els ensenyaments de règim especial i s'estableixen les especialitats dels cossos docents d'ensenyament secundari (BOE, suplement en llengua catalana núm. 287, de 28.11.2008)
El Departament d'Educació publica una convocatòria de concurs oposició per a l'accés al cos d'inspectors d'educació de 110 places, per cobrir vacants en l'àmbit de gestió de la Generalitat de Catalunya.
Per accedir a aquest cos és requisit indispensable pertànyer a algun dels cossos que integren la funció pública docent i, per tant, la convocatòria va adreçada només als aspirants que són funcionaris de carrera d'un cos docent.
El Departament d'Educació considera fonamental que els futurs mestres i professors facin les pràctiques en centres educatius sostinguts amb fons públics, per tal que puguin assolir les competències necessàries per exercir una docència de qualitat.
L'organització de les pràctiques en centres formadors ha de permetre la simultaneïtat entre la teoria i la pràctica, i ha de facilitar l'acompanyament professional des de la universitat i des del centre educatiu.
Aquestes pràctiques es realitzen en el marc de convenis de col·laboració entre el Departament d'Educació i les universitats per una durada de quatre anys amb possibilitat de renovació.
Per aquest motiu, el Departament estableix el procediment per a la selecció i acreditació de centres educatius sostinguts amb fons públics, així com de serveis educatius i les pròpies dependències del Departament d'Educació, com a centres formadors de les pràctiques acadèmiques externes dels estudiants universitaris i d'altres institucions formadores, i regula el desenvolupament de les pràctiques als centres formadors.
Pràctiques universitàries en centres educatius formadors
Relació de centres formadors autoritzats pel Departament d'Educació, per serveis territorials:
per la qual s'estableix el procediment per a la selecció i acreditació de centres formadors i es regula el desenvolupament de les pràctiques acadèmiques externes en aquests centres (DOGC núm. 7480, de 24.10.2017)
La formació equivalent a la formació pedagògica i didàctica s'adreça a les persones que volen exercir la docència en els ensenyaments de formació professional i ensenyaments esportius i que, per raons derivades de la seva titulació, no poden accedir als estudis de màster de formació del professorat, regulats per l'Ordre ECI/3858/2007.
Les persones que volen cursar la formació han de tenir una de les titulacions declarades equivalents a efectes de docència:
Per a determinades especialitats de professors tècnics de formació professional, aquesta formació s'imparteix en la modalitat a distància a l' Institut Obert de Catalunya; té una durada de 60 crèdits europeus.
Sessió informativa (webinar): 28 de maig de 2020, de 18.00 h a 20.00 h - La sessió es retransmetrà en directe des del canal Youtube dels estudis FPD.
Cal confirmar assistència a través del Formulari confirmació.
Període de matrícula: del 2 al 12 juny 2020
Si hi ha vacants, del 3 al 8 de setembre de 2020 s'obrirà el termini extraordinari per a la inscripció.
del procediment de preinscripció i matrícula a l'Institut Obert de Catalunya per al curs 2018-2019 (DOGC núm. 7605, de 24.4.2018)
per la qual es creen els preus públics per a la inscripció a la formació equivalent a la formació pedagògica i didàctica, que imparteixen els centres dependents del Departament d'Ensenyament (DOGC núm. 6422, de 22.7.2013)
La Llei orgànica 2/2006, de 3 de maig, d'educació, estableix que és necessari tenir un títol oficial de màster per exercir la docència en l'educació secundària obligatòria, el batxillerat, la formació professional i l'ensenyament d'idiomes que n'acrediti la formació pedagògica i didàctica.
El professorat que, per raons de titulació, no pugui accedir als estudis de màster de formació del professorat, ha d'acreditar la seva formació pedagògica i didàctica mitjançant una formació equivalent.